इंटरेस्ट रेट अब 4.75 से 5% के बीच पहुंचीं, RBI भी कर सकता है बढ़ोतरी
Fed hikes interest rates again, hikes interest rates, US फेड ने फिर की ब्याज दरों में बढ़ोतरी की
अमेरिका के सेंट्रल बैंक फेड ने ब्याज दरों में 25 बेसिस प्वाइंट का इजाफा किया है। इससे फेडरल रिजर्व की ब्याज दरें अब 4.75 से 5% के बीच पहुंच गई हैं। इससे पहले ये रेंज 2008 की ग्लोबल फाइनेंस क्राइसिस के समय हुआ करती था। मार्च 2022 से फेड ने ब्याज दरें 9 बार बढ़ाई हैं। कुछ दिन पहले यूरोपीय सेंट्रल बैंक ने क्रेडिट सुइस बैंक संकट के बाद भी ब्याज दरों में 0.50% का इजाफा किया था।
फेड ने दिसंबर में 50 बेसिस प्वाइंट की बढ़ोतरी की थी, इसके पहले 4 बार लगातार 75 बेसिस प्वाइंट का इजाफा ब्याज दरों में किया था। US फेड के चेयरमैन पॉवेल ने साफ कहा कि अगर जरूरत पड़ी तो फेड के अधिकारी आगे भी दरें बढ़ाने को तैयारी हैं।
RBI भी कर सकता है दरों में बढ़ोतरी
एक्सपर्ट्स के अनुसार अमेरिकी केंद्रीय बैंक के इस फैसले के बाद अप्रैल के पहले हफ्ते में RBI भी दरों में 0.25% की बढ़ोतरी कर सकता है। इसी हफ्ते यूरोपीय केंद्रीय बैंक (ईसीबी) ने दरों में आधा फीसदी का इजाफा किया था। इससे पहले फरवरी में भी RBI ने रेपो रेट में 0.25% का इजाफा किया गया था। इससे रेपो रेट 6.25% से बढ़कर 6.50% हो गई।
डॉलर इंडेक्स में गिरावट
डॉलर इंडेक्स 0.465% गिरकर 102.68 पर आ गया है। इसके अलावा आज डॉलर के मुकाबले रुपया मजबूत हुआ है। रुपया 22 पैसे मजबूत होकर 82.37 रुपए प्रति डॉलर पर पहुंच गया है। 
डॉलर इंडेक्स के गिरने से आज सोने-चांदी में तेजी देखने को मिल रही है।
शेयर बाजार में गिरावट
ब्याज दर बढ़ने का असर शेयर मार्केट पर भी दिखा है। डाओ जोंसजों 500 प्वाइंट से ज्यादा लुढ़का है। सुबह एशियाई बाजारों पर भी दबाव देखने को मिल रहा है। SGX निफ्टी भी नीचे कारोबार कर रहा है।